La basílica d'Eredvi o basílica de Sant Jordi d'Eredvi ( en georgià:ერედვის წმინდა გიორგის ბაზილიკა), és una construcció de l'església Ortodoxa Georgiana de principis del segle X en el poble d'Eredvi a la regió de Xida Kartli, actualment territori en disputa de Ossètia del Sud. Va ser construïda per l'arquitecte Tevdore Taplaisdze, qui va posar els fonaments de l'església el 906 tal com es llegeix en una inscripció georgiana de l'edifici. L'església és una basílica de tres naus que, malgrat les reconstruccions posteriors, ha conservat les seves característiques arquitectòniques originals. L'església està inscrita en la llista dels Monuments culturals destacats de Geòrgia. Després de la guerra russo-georgiana de 2008, els georgians van perdre l'accés a l'església i els serveis van ser restringits per les autoritats de Ossètia del Sud.